cyanic-selkie/wikianc huggingface dataset:
Filosofiske kaféer
Filosofisk Café i Norge
På Celsius trakk de inn flere utdannede filosofer. De unge filosofene holdt sine filosofikafeer der frem til juni år 2000. Underveis – og siden – har filosofer fra Filosofisk Prosjektsenter holdt sine Filosoficafeer over hele Norge, for eksempel i Trondheim, Tromsø, Melbu, Porsgrunn – og mange, andre andre steder, på mange caféer.
Robert Todd Lincoln
Liv og virke
Lincoln var krigsminister under presidentene James A. Garfield og Chester A. Arthur, og han etterfulgte Alexander Ramsey i denne stillingen i mars 1881. Lincoln satt i stillingen som krigsminister frem til mars 1885. Fra 1889 til 1893 var han USAs minister til Storbritannia under president Benjamin Harrison.
Fjellflokk
Fjellflokk har blå eller mer sjelden hvite blomster som blomstrer fra juni til august. Fjellflokk er en meget hardfør plante som kan bli opptil 90 cm høy og den har vært dyrket som prydplante i lange tider. Den danner rosettblader som er langstilkete med opptil 12 småblader på som ligner en stige og det er derfor også kjent under navnet jakobsstige.
Fjellflokk har fra tradisjonelt av vært brukt til medisin. Den sies å virke blodrensende og menstruasjonsfremmende, svakt svettedrivende, spyttdrivende og nervestyrkende. Har også vært brukt mot hodepine, rabies og mot dannelse av steiner i urinveiene. I dag brukes ikke lenger fjellflokk i stor grad.
Bjarne Sletten
Bjarne Sletten (født 22. mai 1938) er en norsk tidligere friidrettsutøver som representerte Larvik Turn.
Fylkesvei 175
Fylkesvei 175 (Fv175) går mellom Sisselrud i Kongsvinger og Hogsetfeltet i Lillestrøm.
Nels Nelsen
Biografi
Etter at han mistet en hånd i en jaktulykke i 1932, kunne han ikke hoppe mer, men han fortsatte som skiinstruktør og organisator. Han var leder for skiforbundet Western Canada Amateur Ski Association (WCASA), og da WCASA slo seg sammen med Canadian Amateur Ski Association (CASA), som representerte skiklubbene i det østlige Canada, ble han nestleder i CASA.
Den islamske republikk Irans ambassade i Berlin
Ambassadebygningen er tegnet av arkitektene Darab Diba og Jahanguir Safavardi, og arkitektenes mål var å tilpasse iransk arkitekturkunst til en moderne bygning. Inngangen til bygningen går gjennom en kvadratisk inngangshall med en liten brønn. Veggene består av lys polert iransk kalksten og dørene er av lyst lønnetre.
Mengers svamp
Mengers svamp er et av de mest kjente objektene i fraktalgeometrien. Som en tredimensjonal analogi til Cantor-mengden og Sierpinskis teppe kan Mengers svamp konstrueres ved suksessivt å fjerne deler av en kube, slik at den gjennomhulles mer og mer (som en svamp). Ved hvert trinn fjernes 7/27 av kubens gjenværende volum, mens de nye hullene blir mindre og mindre. Mengers svamp er fraktalet som oppstår etter uendelig mange slike trinn.
25. serierunde i OBOS-ligaen 2020
3. november 2020 fikk en -spiller påvist Covid-19 etter kamp mot, det fører til at kampene –  og  –  ble utsatt.
Hermes da Fonseca
Hermes Rodrigues da Fonseca (født 12. mai 1855 i São Gabriel, død 9. september 1923 i Petrópolis), var en brasiliansk marskalk, politiker og Brasils åttende president, i årene 1910–1914.
Wudang
Det har et areal på 962,4 km² og teller ca. 305 200 innbyggere (2003).
Lillehammer kirke
Tårnpetter var i mange år et fargerikt innslag i bymiljøet, han gikk kledd i filler og var en byoriginal. Han klatret flere ganger opp til toppen av spiret uten tau med bare hendene for bl.a. å skifte takstein. Det står en statue et par steinkast fra kirken på Lillehammer laget av Rolf Lunde. Et replica er senere blitt støpt og står i dag utenfor Nasjonalgalleriet i Oslo. På kirkevangen nordvest for kirken avduket man sommeren 1937 Dyre Vaas statue av Lars Skrefsrud (1840 – 1910). Pinsedagen 2011 ble Svein-Tore Kleppans bronsebyste av organisten og komponisten Leif Solberg avduket av fylkesordfører Audun Tron. Monumentet har fått en vakker og verdig plass nordvest for kirkens hovedinngang.
Boniface Tshosa Setlalekgosi
Episkopalgenealogi
Hans episkopalgenealogi er:
Deltosoma
Utseende
Middelsstore (gjerne 10-15 millimeter), fargerike trebukker. Artene etterligner giftige biller i familien rødvinger (Lycidae). Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og kraftige, i alle fall noen av leddene med bremmer av mørke hår på innersiden. Pronotum er bredere enn langt, rundet foran og på sidene. Dekkvingene utvider seg bakover slik at kroppen får et trekantet omriss. De er nokså flate og har noe opphøyde lengderibber.
GPRS
General Packet Radio Service (GPRS) er en standard for trådløs dataoverføring med mobilkommunikasjon over GSM mobiltelefonnettet. Den ble tatt i bruk kommersielt i 2000.
Mens GSM har en maksimal dataoverføringshastighet på 9,6 kbps med datakommunikasjon som en oppkoblet mobiltelefonsamtale, og (inntil 38,4 kbps. med HSCSD), er makshastigheten til GPRS på 171,2 kbps. Dette er imidlertid en teoretisk øvre hastighet, den praktiske begrensingen er på ca. 40 kbps på grunn av begrensing i mobiltelefonene.
Ren tekst
Den vanligste forskjellen på tekstfiler er tegnsettet, den interne tallverdien som et tegn representeres ved i maskinen. Det mest utbredte tegnsettet i den vestlige verden i dag (2005) er ISO-8859-1, men det finnes mange varianter, her er en liste over de vanligste:
En annen forskjell mellom filer som kan karakteriseres som «ren tekst» er formen på linjeskift. Eksempler på dette er 0x0A for Unix-lignende systemer og 0x0D+0x0A i MS-DOS og Microsoft Windows.
Bruno Oldani
Utstillinger og priser
Oldanis arbeider var representert på mange utstillinger, særlig plakatene hans. I 2006 hadde han en separatutstilling med 270 arbeider i ddd-gallery i Osaka i Japan. Utstillingen hadde tittelen «I did it my way», og ble senere vist på Norsk Design- og Arkitektursenter i Oslo.
Visuelle profiler
Han formga blant annet en ny logo for byggenæringens fagmesse Bygg Reis Deg. I 1995 lanserte både NTNU og Høgskolen i Akershus nye visuelle identiteter formgitt av Oldani.
Filletante
Motsatt heter det fillenevø eller filleniese.
Lahelle
Historie
Lahelle tilhørte Sandar kommune fram til denne ble slått sammen med Sandefjord i 1968.
Mellomvalg i USA
Det avholdes også en del spesialvalg, eller suppleringsvalg, på valgdagen, for å fylle setene til senatorer og guvernører som har avgått.
Kanonbåtkrigen
Utvikling og sjømilitære slag
Etter flåteranet i 1807 ble kaperfarten og Kanonbåtkrigen utkjempet som en serie av trefninger mellom små, dansk-norske styrker og tyngre, britiske krigsskip. Da en større fransk-spansk hærstyrke i mars 1808 ble sendt gjennom Danmark for å invadere Sverige via Skåne, mistet Danmark sitt siste større krigsskip - linjeskipet «Prins Christian Frederik», i kamp ved Storebælt. Dermed var Danmark ute av stand til å etterkomme Napoleons krav om å stenge av stredene for britisk marinetrafikk. I september inngikk Russland fred med svenskene, og ga med avtalen i Frederikshamn 17. september 1807 i praksis opp alliansen med Danmark og garantien for dansk kontroll med stredene og Østersjøhandelen. Svenskene sikret samtidig både britisk og russisk støtte til kravet på Norge.
Kilian Stobæus
Bakgrunn
I 1709 ble han student i Lund og etter å ha studert der ble han i doktor i medisin i 1721.
Patiala
Selv om historikere har prøvd å finne opphavet til navnet Patiala i Rigvedalitteraturen, ble dagens Patiala grunnlagt i året 1757 og fikk sitt navn etter dens grunnlegger Ala Singh (Patti Ala betyr «Alas land»). Ala Singh gikk så langt at han valgte å plyndre Ahmad Shah Durrani og dermed lyktes i overta tittelen «Raja» fra ham. Byen var i perioden 1763–1948 hovedstad i den store fyrstestaten med samme navn. Det skiftet mellom å være en vasallstat under Mogulriket eller Britisk India. Etter den britiske tilbaketrekningen sluttet Patiala seg til India og den siste maharajaen ble utnevnt rajpramukh (guvernør) av en ny indisk delstat, Patiala and East Punjab States Union. Fra 1948 til 1956 var Patiala hovedstad i Patiala and East Punjab States Union, mens fra 1956 til 1966 var den hovedstad i Patiala District. Denne delstaten ble styrt av Sidhudynastiet.
Helt av Sovjetunionen
Tildeling
Til sammen ble det inntil 1991 foretatt 12,745 utnevninger til Helt av Sovjetunionen, mer enn 11,500 tildelinger fant sted under den andre verdenskrig. Blant krigshelter som ble utnevnt til Helt av Sovjetunionen én gang er Jakov Pavlov og Vasilij Zajtsev. Sentrale politikere fikk også utmerkelsen, blant dem Lavrentij Berija. Senere ble utmerkelsen også tildelt kosmonauter, blant dem Jurij Gagarin og Valentina Teresjkova. Blant dem som fikk ordenen tildelt to ganger var Josef Stalin, Ivan Konev, Konstantin Rokossovskij, Vasilij Tsjujkov og Aleksandr Vasilevskij. Dmitrij Ustinov var en av dem som fikk ordenen tre ganger. To personer, marskalk Georgij Zjukov og generalsekretær Leonid Bresjnev, mottok som de eneste ordenen hele fire ganger. De som ble utropt til Helt av Sovjetunionen gjentatte ganger, bar også flere ordenstegn.
Tolv byer i Sovjetunionen ble tildelt utmerkelsen og bar deretter betegnelsen heltebyer. Disse ble tildelt utmerkelsen på bakgrunn av bysamfunnenes heltemodige innsats under den andre verdenskrig. De tolv byene er: Leningrad, Stalingrad, Odessa, Sevastopol, Moskva, Kyiv, Kertsj, Minsk, Tula, Murmansk, Novosibirsk og Smolensk. Fortet ved Brest i Hviterussland ble også tildelt utmerkelsen og bar tittelen heltefort.
Lundsgata
Lundsgata er en sidevei til E16 (Glassverkvegen), nordøstover fra denne. Den ligger mellom Lemvigvegen og Bekkevegen. Veien ligger cirka 151 meter over havet.
Yven Idrettsforening
1997–2010: Kvinnesuksess og lang periode i 5. divisjon
Da Dag Klavestad trente klubben klarte Yven i 1999 å rykke opp for å etablere seg. Det ble hele 11 år i 5. divisjon før nedrykket i 2010. I 1995 meldte klubben også på et damelag i 3. divisjon, som i 1998 tok steget opp i 2. divisjon. Anført av trener Odd Willi Hansen knivet Yven med Rolvsøy om å være nedre Glommas beste klubb. Etter hvert kom SFK og Hafslund inn som samarbeidsklubber. Seniorlaget ble etter hvert overført til Hafslund, og senere til Sarpsborg 08.
Paul Claudel
Bakgrunn
Claudel vokste opp i det landlige Picardie som sønn av en fritenkende kataster-embedsmann. Moren, Louise født Cerveaux, kom fra Champagne og var av en slekt med katolske bønder og prester. Paul Claudel hadde siste del av skoleårene på Lycée Louis-le-Grand i Paris.
Einskilskopp
Einskilskopp eller einskilsbolle er et lite drikkekar av tre som primært har vært brukt på bygdene i Norge til øl, men det foreligger også opplysninger om at slike kar kunne bli brukt til å drikke melk av. De rommer gjerne mellom 0,2 og 0,5 liter. Einskilskoppen er skåret av ett stykke og formet som en liten bolle med en eller to hanker i siden. Tilsvarende kar uten hank kaltes gjerne einskilbolle. Jf. ølbolle.
Ud af min gule kop,
Et veldigt rus han fik,
Arne Anda
Arne Anda (født 25. april 1894 på Klepp, død 15. november 1984) var kinamisjonær tilknyttet Norsk Luthersk Misjonssamband). Etter misjonsskole og et studieopphold i USA kom han til Kina som misjonær i 1920 (Zhenping), og så til Mandsjuria i 1932 (Qiqihar). Han var igjen i Kina 1946-49. Deretter var han forkynner i Norge.
Brukergrensesnitt
Brukergrensesnitt (engelsk: user interface, forkortet UI) eller brukerflate er det grensesnittet som gjør at en bruker kan kommunisere med maskiner. For datamaskiner kan brukergrensesnitt deles opp i to typer; grafisk brukergrensesnitt og tekstlig brukergrensesnitt. Gode brukergrensesnitt gir mennesker muligheter til å bruke maskiner på en intuitiv måte. Det vil si, mennesker forstår raskt hvordan de skal få utført det de ønsker via grensesnittet. Dette blir det forsket på innenfor fagfeltet menneske–maskin-interaksjon.
Søndre Tyrifjorden naturreservat
Søndre Tyrifjorden naturreservat (cirka 5 848 daa, hvorav cirka 147 dekar landareal) ble fastsatt ved kgl. res. 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet. Naturreservatet inngår som det største verna enkeltområdet i Tyrifjorden våtmarkssystem IBA, og det ligger i direkte tilknytning til Vikersund–Bergsjø biotopvernområde (cirka 3 232 daa) og Vassbunn naturreservat (119 daa), som begge er en fortsettelse i øvre del av der Drammenselva dannes ved utløpet av Tyrifjorden. Det meste av naturreservatet ligger i Modum kommune, men området fra Henåvika i sør (ved utløpet av grenselva Henåa) til Nakkerudtangen i nord ligger i Ringerike kommune.
Løvehaugen
Beskrivelse
Kong Vilhelm I av Oranien besluttet i 1820 å bygge dette minnesmerket til minne om motet til sønnen Vilhelm.
Løvehaugen var det første store monumentet bygget på eller rundt slagfeltet. Mange flere, for det meste beskjedne av størrelse, er kommet til. Det er med tiden blitt over 135 monumenter og fysiske markører rundt om på slagfeltet. Løvehaugen og de andre monumentene gjør at dette slagstedet atskiller seg fra alle de andre slagfeltene i Nord-Frankrike og Belgia som har vært viktige i britisk historie - det er intet eller bare beskjedent med tilsvarende på historisk viktrige slagmarker som Crécy, Agincourt, Malplaquet og Ramillies.
Skjermdump
På Macintosh-maskiner tar man en skjermdump av hele skjermen ved å holde ned cmd-, shift- og 3-tasten samtidig. Dersom man bare ønsker å ta en skjermdump av et begrenset område på skjermen kan man gjøre dette ved å holde ned cmd-, shift- og 4-tasten samtidig. Da markerer man ønsket område ved å holde inne og dra musepekeren fra ønsket startområde, og slippe den ved ønsket sluttområde.
Lincoln County (Kentucky)
Fylket ble grunnlagt i 1780 som et av de tre første av land fra det opprinnelige Kentucky County i Virginia (de to andre var Fayette og Jefferson). Fylket har fått sitt navn etter Benjamin Lincoln som var general under den amerikanske uavhengighetskrigen. En vanlig misforståelse er at det er oppkalt etter USAs 16. president, Abraham Lincoln, men fylket fikk sitt navn 17 år før han ble født.
Videospillåret 1998
Videospillåret 1998 er en oversikt over hendelser og lanseringer med tilknytning til videospill i 1998.
Agamer
Levevis
Agamer har som regel territorier, og hannene vokter området sitt fra en plass med god utsikt. Forsvar av territoriet skjer ved å gi visuelle tegn til inntrengere. Dette kan gjøres ved fargeskifter, ved å løfte en framfot og bevege den i sirkel, eller ved å vise fram hakelapp eller ryggkam.
Amphibolurinae
Noen arter og slekter:
Agaminae
Utbredelse: Afrika, Asia, Europa
Norway Chess 2017
Norway Chess 2017 var den femte utgaven av sjakkturneringen Norway Chess, og ble arrangert i Stavanger fra 5. til 17. juni 2017. I turneringen deltok ti av verdens tolv beste sjakkspillere, kun femteplasserte Şəhriyar Məmmədyarov og tiendeplasserte Ding Liren var utelatt.
Tumbling
Krav til innhold
Det stilles for øvrig flere detaljerte krav til hvordan tumbling skal utføres i konkurranser.
Kvadratrot
Symbolet \sqrt{^\ } ble først benyttet på 1500-tallet.
Metode for å regne ut kvadratrot uten kalkulator
Vi skal finne kvadratroten av 7. Vi vet at 2 er roten av 4, og 3 er roten av 9. Derfor må roten av 7 ligge mellom 2 og 3, vi velger derfor x_0 = 2{,}5.
Ved å bruke tre desimaler, ser vi at den tredje desimalen ikke forandrer seg fra x_2 til x_3, noe som betyr at vi har funnet svaret med tre desimaler. Regner man ut kvadratroten av 7 på en kalkulator, får man svaret. Vi ser derfor at metoden stemmer ganske bra.
Jon Olav Alstad
Etter fagbrev ved Stjørdal videregående skole i 1987 var han maskinoperatør ved Dynoplast på Stjørdalshalsen. Mellom 1995 og 2009 drev han slektsgården Vestre Forbord på Skatval. Han har også studert økonomiske fag ved BI og Høgskolen i Nord-Trøndelag.
Søre Ål kirke
Søre Ål kirke er en kirke konstruert i en rektangulær form, fra 1964 i Lillehammer kommune, Innlandet fylke.
Magne Henriksen (musiker)
I 1999 ble han tildelt Statens garantiinntekt for kunstnere.
Holocaust
Jødenes situasjon i mellomkrigstiden
Det var nær 10 millioner jøder i Europa i mellomkrigstiden, over halvparten av disse bodde i Polen og Sovjetunionen. Jødene utgjorde 1,7 % av innbyggerne i Europa og 2/3 av verdens jøder bodde i Europa. I Polen var nær 10 % av borgerne jødiske, 7,6 % i Litauen og i Romania 4 %. Ungarn og Tyskland hadde begge nær en halv million jødiske borgere, i Ungarn utgjorde dette 5 % av befolkningen og i Tyskland 0,7 %.
Grenseendringer
Etter første verdenskrig gikk imperiene Russland og Østerrike og til dels Tyskland i oppløsning, der særlig Russland ble satt økonomisk tilbake. Tidligere russiske områder i vest ble etter den russiske revolusjon til en serie nye stater: (Finland, Polen, Estland, Latvia, Litauen) eller ble overført til nabolandene: (Bessarabia, Bukovina). Østerrike og Ungarn sto igjen som relativt små land. Sentralt i Europa ble Tsjekkoslovakia dannet, og på Balkan ble den nye staten Jugoslavia etablert. Med unntak av Sovjetunionen var alle de nye statene demokratiske. Traktatene etter fredskonferansen i Paris garanterte minoritetenes rettigheter i de nye landene.
Balkan
I 1930 hadde Romania 760,000 jødiske borgere, vel 4 % av befolkningen. Antisemittismen tiltok fra 1937 der jøder gjennom lovgiving ble utelukket fra sentral områder i samfunnet. I 1937 forsøkte Goga-Cuza regimet å frata jødene statsborgerskap og under Carol IIs styre i 1938 ble jødene utestengte fra økonomi og samfunnsliv. Fra 1940 ble jord, fabrikker, boliger og annen eiendom konfiskert. Etter at Romania hadde avstått territorier var det 342,000 jøder i territoriet som regjeringen kontrollerte. På grunn av grenseendringene etter første verdenskrig var statsborgerskapet for mange innbyggere uavklart.
Antisemittisme
Yehuda Bauer, Raul Hilberg og Lucy Dawidowicz skriver at fra middelalderen av, var de tyske samfunn gjennomsyret av antisemittisme og at det var en direkte forbindelse mellom middelalderens pogromer og de nasjonalsosialistiske dødsleirene. Hans Küng har skrevet at «nazistisk anti-judaisme var skapt av gudløse anti-kristne kriminelle. Men den ville ikke vært mulig uten nesten to tusen års forhistorie av «kristen» anti-judaisme...»
Hovedtrekk ved holocaust
Holocaust pågikk i varierende form over hele den tyskkontrollerte delen av Europa. Noen jødiske innbyggere var direkte underlagt tysk styre som i selve Tyskland, det okkuperte Polen, den okkuperte delen av Sovjetunionen og de da baltiske landene. Andre var innbyggere av land med marionettregjering som Slovakia og Kroatia, eller i land som var alliert med Tyskland (Italia, Bulgaria, Ungarn og Romania). De okkuperte landene var styrt på ulike måter: Belgia var styrt av den tyske hæren, Generalguvernementet hadde en sivil administrasjon sterkt påvirket av SS, og Danmark hadde sin egen regjering. Det relativt milde styret i Danmark og maktkamp innad i okkupasjonsmakten gjorde at jødene lot seg redde. De brutale styret og høye dødstallene i Generalguvernementet står i kontrast til Danmark. I områder med lange tradisjoner for åpenlys antisemittisme, som Litauen og Ukraina, fikk jødene lite hjelp av befolkningen for øvrig, sammenlignet med for eksempel Italia og Bulgaria der det mer utstrakt hjelp til jødene. Fra selve Tyskland kunne jøder formelt emigrere inntil oktober 1941 og før utbruddet av krigen forlot flertallet landet. Fra land med grense til de nøytrale landene (Sveits, Sverige, Tyrkia og Spania) var flukt noe lettere enn fra innestengte land. Gettoer som lå inntil skogs- eller våtmarksområder i Øst-Europa gjorde flukt lettere og innebar ofte at de sluttet seg til partisanene. For de berørte var det vanskelig å forstå eller forutse hva som skjedde fordi situasjonen var unik og stadig skiftende. Særlig masseskytingene som begynte umiddelbart etter invasjonen av Sovjetunionen ga de berørte liten tid til å reagere.
Massedrap bak Østfronten
Denne fasen av holocaust omtales også som «geværkulenes holocaust» (engelsk: Holocaust by bullets, tysk: Holocaust durch Erschießung).
Dødsmarsjene
De mest omfattende evakueringene, kjent som dødsmarsjene, begynte i januar 1945. Fangene ble fraktet delvis med båt eller jernbane, men på enkelte strekninger ble de tvunget til gå til fots. Titusenvis døde underveis av utmattelse, mangel på mat og drikke, eller kulde, mange ble skutt og drept fordi de ikke klarte å holde tempoet eller fordi de forsøkte å stikke av. Noen fanger ble skutt og drept før marsjen begynte fordi de var antatte for svake. Et fåtall klarte å stikke seg unna og ble tatt vare på av lokalbefolkningen. Jødiske og ikke-jødiske fanger ble utsatt for samme brutale behandling. De overlevende havnet i leirer inne i selve Tyskland der tanken var at de skulle bidra med arbeidskraft i den tyske krigsindustrien, noen ble senere sendt ut på nye dødsmarsjer til andre leirer. Leirene i Tyskland var stort sett svært overfylte og det var svært trangt om mat og husly.
Ifølge Daniel Goldhagen forekom det vaktene massakrerte jødiske fanger mot slutten av krigen også etter at Himmler hadde gitt ordre om at jødene skulle behandles godt. Ruth Birn skriver at det var stor variasjon i hvordan vaktene behandlet fangene i dødsmarsjene, fra ekstrem grusomhet til omsorg. Det forekom også at den tyske lokalbefolkningen hjalp fangene med mat og husly.
Utvikling og iverksettelse
Etter Wannsee-konferansen 20. januar 1942 sendte Heydrich ut et rundskriv, med Görings fullmakt vedlagt, til regionale sjefer for sikkerhetspolitiet med instruks om at alle forberedende tiltak skulle iverksettes. Adolf Eichmann sendte 31. januar 1942 et rundskriv til alle regionale gestapokontorer med orientering om det nye deportasjonsprogrammet. Ifølge rundskrivet var manglende kapasitet i øst til å absorbere deporterte en begrensende faktor, men snart ville nye muligheter for absorbering bli utarbeidet (dette siste var kodespråk for massemord). Himmler og Friedrich-Wilhelm Krüger (HSSPF i Generalguvernementet) beholdt de to mest radikale (Odilo Globocnik og Fritz Katzmann) og byttet ut de andre SS-sjefene Generalguvernementet. I februar 1942 ble det lagt planer for utvidelse av krematorier og gasskamre i Auschwitz. Fra midten av februar ble tyske jøder deportert til Belarus myrdet der. I mars var det en bølge av deportasjoner fra Tyskland til Lublin-området og slovakiske jøder ble deportert til Auschwitz. I Belzec ble jøder fra Lublin drept i stort antall fra mars 1942 og i Sobibor begynte massemordet i april.
Einsatzgruppen
Etter okkupasjonen av Polen og invasjonen av Sovjetunionen ble forestillingen om jødene som mindreverdig og undermennesker selvoppfyllende: Okkupsasjonsregimet og samling av jøder i lukkede gettoer gjorde levekårene stadig vanskeligere for jødene som endte utsultede, skitne og fillete. Den nazistiske ideen om ideologisk krig innebar at tradisjonelle regler for disiplin og underordning ble erstattet av et mer fleksibelt system som tillot tyske funksjonærer på alle nivå å ta raske egne initiativ. Wehrmachts overkommando utarbeidet retningslinjer for krigen i Sovjetunionen og la der til grunn «nådeløse og energiske tiltak mot bolsjevikiske oppviglere, partisaner, sabotører, jøder og total fjerning av enhver form for passiv eller aktiv motstand». Retningslinjene understreket at fienden var undermennesker (Untermenschentum). SS og politimenn betraktet etter hvert jødespørsmålet ikke som noe abstrakt, men som et praktisk, presserende problem som måtte håndteres av hensyn til riket, av hensyn til etaten og av hensyn til deres egen karriere. Etter den sovjetiske annekteringen av de baltiske landene sammenfalt tyske tjenestemenns fordommer med antisemittisme hos baltiske nasjonalister. For eksempel mottok Hans Joachim Böhme ved kontoret i Tilsit rapporter om at andelen russere og jøder statsapparatet økte, Böhme konkluderte utfra dette at jødene i Litauen er primært aktive spioner for Sovjetunionen.
Generalguvernementet
I juni 1942 uttrykte Globocnik at aksjonen mot jødene måtte gjennomføres så raskt som mulig slik at man ikke ble «stående midt opp i det» dersom det av en eller annen grunn ble stans i arbeidet. Himmler hadde også uttrykt at hurtighet var viktig for å kunne skjule det som foregikk. Himmler besøkte Globocnik i Lublin 19. juli 1942 og sa klart i fra at han ønsket total rengjøring (totale Bereinigung) i Polen; Himmler ville ha «forflytningen» (det vil si utryddelse) av jøder fullført innen 31. desember 1942 og på den datoen skulle det ikke være noen jøder igjen i Generalguvernementet bortsett fra i interneringsleirer. Himmlers ordre ble ikke fullstendig gjennomført, men ble fulgt av sterk opptrapping av drapstakten og innledet den mest dødelig fasen av Holocaust. Fra tidlig 1942 til februar 1943 falt antallet levende jøder i det vestlige og sentrale Polen med 1,75 millioner. Ved slutten av 1942 falt drapstakten trolig fordi det var få jøder igjen i Generalguvernementet.
Invasjonen av Sovjetunionen
Få uker etter den tyske invasjonen av Sovjetunionen 22. juni 1941 hadde tyske styrker erobrer store områder med en stor andel jøder i befolkningen. Dette inkluderte områder som tilhørte Sovjetunionen før krigen (Hviterussland, Ukraina og vestlige deler av Russland) og nylig annekterte områder (Latvia, Estland, Litauen, Bessarabia, det østlige Polen og det nordlige Bukovina). Til sammen var det 3,9 millioner jødiske innbyggere i disse områdene før 1941. Flere hundre tusen jøder klarte å flykte østover til de indre av Sovjetunionen, men de fleste ble fanget i erobrede områder bak fremrykkende tyske styrker.
Ukraina
Odessamassakren 1941 kostet omkring 30,000 jøder livet i løpet av 22-23. oktober 1941. Tyske og rumenske styrker sammen med ukrainske medhjelpere utførte massakren.
Hviterussland
En del av jødene sendt til interneringsleirer eller getto i Minsk overlevde flere måneder og noen helt til 1943 eller 1944. I november 1941 fikk firmaet Topf i Erfurt bestilling fra SS' hovedkontor på et stort krematorium som skulle settes opp i Mogilev (Mahiljow). Planen var trolig å frakte en del av de europeiske jødene langs Prypjats og Dnepr til Mahiljow for avliving. Ovnene SS bestilte hadde en kapasitet på 3000 lik per dagen. Ved nyttår 1941 ble en ovn med fire kremeringskammer levert og montert. Tre ovner var klare til levering i august 1942, men disse ble omdirigert til Auschwitz. I Mahiljow var det en arbeids- og utryddelsesleir under kommando av Erich von dem Bach-Zelewski som hadde sitte hovedkvarter i byen (Einsatzgruppe B holdt til i Smolensk). Jødene i byen ble tvunget inn i en getto ved Dubrovenka-broen fra 25. september 1941, deretter ble jøder fra gettoen drept jevnlig. På Bach-Zelewskis ordre ble 2273 jøder drept 2. og 3. oktober (dette begynte samtidig med utslettelsen av alle større gettoer innenfor armégruppe sentrums område), og 3726 ble drept 19. oktober og det var da 1000 jøder igjen i Mahiljow.
Tyskland
NSDAP under ledelse av Adolf Hitler kom til makten i Tyskland 30. januar 1933 og forfølgelsen av og utstøtelsen av landets 525,000 jøder begynte nesten med en gang. Regimet ønsket å få flere jødiske tyskere til å emigrere. Med Krystallnatten i 1938 ble de antijødiske tiltakene trappet opp. De tyske jødenes pass ble da stemplet med J etter påtrykk fra Sveits og Sverige, slik at de to landene kunne nekte jødiske flyktninger adgang uten å stenge andre tyske borgere ute.
Vold, økonomisk press og etterhvert tvang ble brukt for å få jøder til å emigrere fra Tyskland til blant annet Palestina. Etter Eichmanns arbeid med å presse jødiske østerrikere til å utvandre, opprettet Heydrich en tilsvarende ordning i selve Tyskland fra januar 1939. Fra januar til mai 1939 ble omkring 34,000 jøder presset til å utvandre fra selve Tyskland (Altreich). Formelt hadde jødiske borgere av Tyskland anledning til å utvandre også etter krigsutbruddet..
Tsjekkoslovakia
I 1938-1939 kom det tsjekkoslovakiske jøder som flyktninger til Norge, blant annet legen Leo Eitinger som overlevde både Auschwitz og Buchenwald. Nansenhjelpen ordnet innreisetillatelse for 60 barn og 200 voksne jøder fra Tsjekkoslovakia etter Hitlers okkupasjon våren 1939.
Norge
Fra Norge ble 770 jøder deportert i 1942 og 1943, av disse overlevde omkring 30. Etter Nederland var Norge det vesteuropeiske landet med størst relativt tap av den jødiske befolkningen. Sammenlignet med Frankrike, Belgia og Nederland gikk interneringen og deporteringen av jødene i Norge svært raskt.
Frigjøring
I løpet 1944 og 1945 ble områder med internerte gradvis frigjort av allierte styrker. Flere tusen av de som fortsatt var i liv var så svake at de døde kort tid etter frigjøringen. Velmenende alliert personell ga de utsultede fangene mat og mange døde av mat som de nedbrutte kroppene ikke tålte. En del fanger hevnet seg på sin tidligere fangevoktere.
Kjennskap til folkemordet i samtiden
I den polske lokalbefolkningen var det allment kjent hva som foregikk i Auschwitz og de klaget blant annet over lukten av brennende lik. Ansatte i IG Farben og AEG visste også mye om hva som foregikk i leiren.
I november 1942 kom 78 polske flyktninger til Palestina som del av sivil fangeutveksling mellom Tyskland og Storbritannia. De ga øyenvitneskildringer av massedrapene som pågikk i det okkuperte Polen. Opplysningene ble slått stort opp på forsiden i palestinsk-jødiske aviser 23. november. I slutten av 1942 hadde britiske og amerikanske myndigheter tre uavhengig rapporter om massedrapene som da pågikk for fullt: De 78 flyktningenes beretning, Bund-rapporten og Riegner-telegrammet.
Churchill og britisk etterretning
Britenes statsminister Winston Churchill fikk regelmessig notater om drapene i de erobrede områdene i øst. Churchill leste notatene nøye, og ringet rundt antall drepte. Offentlig snakket Churchill bare om drap på uskyldige og patrioter, han skal ha unnlatt å nevne jøder for ikke å gi Hitlers regime en propagandafordel. Han kan også ha tonet ned jødenes situasjon av hensyn til britiske interesser i Midtøsten. Basert på meldingene fra østfronten holdt Churchill en radiotale der han understreket at hele distrikter i øst ble «exterminated» uten å nevne at ofrene stort sett var jøder.
Sovjetunionen
Sovjetiske myndigheter hadde omfattende etterretning fra kommunister bak tyske linjer og det var lettere å rømme til sovjetisk område enn vestover. NKVD fikk detaljer om Auschwitz i november 1943, og fortsatte å få motta etterretning i 1944. A.S. Piatko og V.J. Pugev tok seg fra Auschwitz gjennom Østfronten og ga detaljer om gasskamrene og krematoriene til NKVD i Ukraina i november 1943. Sovjetiske styrker frigjorde Majdanek 3. juli 1944. General Petrenko fikk der tak i dokumenter med detaljer om Auschwitz og andre dødsleirer, deler av Majdaneks administrasjon ble også arrestert.
Dokumentasjon av planer og ordrer
Heydrichs retningslinje for sovjetiske krigsfanger av 17. juli 1941 innebar at alle jøder i krigsfangeleirer skulle skilles ut og henrettes, retningslinjen omfattet jødiske sivile som var internert i krigsfangeleir. I mange sovjetiske byer ble alle menn i «militær alder» (16 til 45 eller 60 år) internert av Wehrmacht og Einsatzkommandoene hadde oppdrag fra Heydrich om å skille ute jøder og andre «utålelige politiske elementer» fra disse.
Vanlige tjenestemenn
Christopher Browning studerte en bataljon på 500 vanlige tyske politifolk som drepte 35 000 jøder (en stor del kvinner og barn) i løpet av ett år. Browning ble slått av hvor få som uttrykte moralske betenkeligheter ved drapene. Den nederlandske historikeren Dick de Mildt konkluderte med at gjerningsmennene generelt ikke hadde og heller ikke trengte å hate ofrene eller å ha noen ideologisk overbevisning som begrunnet drapene. Mildt skrev at gjerningsmennene vente seg til drap og vold som en daglig rutine. Politimennene returnerte til Tyskland og normal tilværelse der som om massedrapene aldri hadde skjedd.
Den israelske historikeren Yaacov Lozowick trakk i tvil forestillingen om blant andre Adolf Eichmann som vanlige byråkrater uten spesiell motivasjon (en vanlig tolkning av Hannah Arendts kjente bok). Lozowick påpekte at folk som Eichmann var ideologisk motivert og tok initiativ og arbeidet langt hardere enn det som var ventet. Lozowick dokumenterte at Hermann Görings kjente direktiv av 30. juli 1941 til Heydrich i RSHA opprinnelig var utformet av Eichmanns avdeling og sendt oppover kommandokjeden (til Göring) for godkjenning.
Personer som ikke ble stilt for retten
Josef Mengele rømte etter krigen til Argentina og deretter til Brasil. Mossad var på sporet av ham, men prioriterte andre saker.
Andre land
Adolf Eichmann ble kidnappet fra sitt skjulested i Argentina og stilt for retten i Israel i 1961. Rettssaken ble en internasjonal begivenhet og ofrene for nazistenes utryddelsespolitikk var i sentrum i rettssalen. Frankrike fikk Klaus Barbie utlevert fra Bolivia og stilte ham for retten for deportasjon av over 800 jøder. Saken mot Barbie satte på dagsorden Frankrikes samarbeid med nazistene.
Tyske domstoler
SS-offiseren Karl Wolff var adjutant for Himmler. Han unngikk rettssak i Nürnberg og opptrådte der bare som vitne blant annet i saken mot Oswald Pohl. Han ble i Vest-Tyskland i 1964 dømt til 15 års fengsel og slapp ut etter fem. Wilhelm Koppe, SS-sjef i Warthegau og Generalguvernmentet, gjorde etter krigen karriere under nytt navn før han ble avslørt i 1960-årene og tiltalt for medvirkning til 145,000 mord. Rettssaken ble avlyst på grunn av Koppes helse.
Forsoning
Willy Brandt var til stede under minnesmarkeringen for Warszawagettoen, Warszawa 7. desember 1970. Han gikk spontant ned på kne foran minnesmerket uten å si et ord. I selvbiografien skrev Brandt at «under byrden av millioner myrdete gjorde jeg det folk gjør når ordene kommer til kort» (Unter der Last der jüngsten Geschichte tat ich, was Menschen tun, wenn die Worte versagen. So gedachte ich Millionen Ermordeter.) I en spørreundersøkelse av Der Spiegel mente 48 % av tyskerne at Brandts knefall var en overdrivelse.
Leif Borthen
Fra 1930 var han sjømann og fra 1933 fisker på Ibiza, der han blant annet bodde i koloni med kunstner og kriminalforfatter Jacob Brinchmann (1910–2002) fra Trondheim, og malerkunstneren Paul René Gauguin (1911–76). Dernest ble han korrekturleser i Dagbladet, flyktet til London under den andre verdenskrig, hvorefter han for utenriksdepartementet var stasjonert som presseattaché ved den norske legasjonen i Buenos Aires 1945-50. Boken om Argentina utkom i 1952, og i 1955 ble det kjent at han og Jan Wihborg reiste på toårs-stipend til Brasil for å lage film, og boken om Bahia utkom så i 1959. Han kåserte ofte i NRK. Etter en tid i Arbeiderbladet 1950-52, meldte han overgang i 1952 til Verdens Gang der han under pseudonymet Don Segundo skrev frem til 1972 om mat og ellers var kritisk til mangt, blant annet teatret 1953. Han var styreleder for Norsk Filmkritikerlag 1959-60, men flyttet tilbake til San Vicente på Ibiza i 1960. Borthen fortsatte å skrive derfra, hvor han hadde bygd hus og bodde med sin andre kone, VG-journalisten Elsa Askeland (1923–2012). Med henne ga han ut, samt oversatte Rex Stout og andre  kokebøker. Forlagsredaktør i Gyldendal Fakta, Jorunn Borthen Gundersen (født 1942) er hans datter fra første ekteskap, og redigerte også et par kokebøker av ham efter hans død i 1979. Forretningsmann Botulf Borthen (født 1879) var hans far fra Frøya, men flyttet til Kristiania.
Svenska Missionen i Kina
Svenska Missionen i Kina var et svensk luthersk misjonsselskap som ble opprettet i mai 1883.
Før misjonsselskapet ble organisert, dro den svenske misjonær Erik Folke i januar 1887 ut til Kina for første gang. Noen måneder etter ble Kommittén för Svenska Missionen i Kina (SMK) opprettet. Erik Folke fikk i Shanghai ordnet med det store og koordinerende misjonsselskapet China Inland Mission at svensk misjon skulle få et felt sentert rundt byen Pingyang i provinsen Shanxi.
Victor Kraft
Victor Kraft (født 4. juli 1880 i Wien, død 3. januar 1975 samme sted) var en østerriksk filosof og bibliotekar. Han bidrag lå hovedsakelig innenfor feltene vitenskapsteori, erkjennelsesteori og moralfilosofi.
Étienne Geoffroy Saint-Hilaire
Han var kollega med Jean-Baptiste Lamarck og utvidet og forsvarte Lamarcks teorier om evolusjon. Han studerte blant annet sammenlignende anatomi, paleontologi og embryologi og grunnla teratologien.
Zalmay Khalilzad
Politisk engasjement
Khalilzad var medlem av den neokonservative tankesmien Project for the New American Century (PNAC) og rådgiver for oljeselskapet Unocal, der han ble medlem av president Bushs kabinett. Der var han dens viktigste muslim.
Péter Nádas
Han mottok Österreichischer Staatspreis für Europäische Literatur i 1991.
26. serierunde i OBOS-ligaen 2020
26. runde i OBOS-ligaen 2020 startet lørdag 7. november 2020 og avsluttet torsdag 10. desember.
Marius Leknes Snekkevåg
Han deltok i Norsk dramatikkfestival i 2008 med stykket Slipp meg, jeg elsker deg. Det er en del av en planlagt trilogi som har virkelighetsforvridning som tema. Det handler om en mann, «Martin», som ikke vil akseptere at mannen han har levd sammen med er død. Når vennene hans forsøker å hjelpe, oppdager de sine egne sterke savn.
Milano–Sanremo
Rittet har ofte tidligere blitt regnet som sprinternes monument, men har i de siste årene blitt vunnet av ryttere som har angrepet på vei opp eller ned fra den siste stigningen av rittet. Sist en rendyrket spurter vant, var i 2016, da franskmannen Arnaud Démare tok seieren hjem. I 2014 ble Alexander Kristoff første og hittil eneste nordmann til å vinne rittet.
Rittet har alltid vært arrangert på en lørdag, men ble i 2013 flyttet til søndag. . I 2016 ble det igjen arrangert på en lørdag.
Fête nationale du Québec
Opprinnelse
Opprinnelsen til festlighetene den 24. juni går langt tilbake. I førkristen til var sommersolverv feiret med bålbrenning om kvelden. Som et redskap for å innføre kristendommen erstattet presteskapet denne feiringen med sankthansfeiringen, til minne om Johannes døperen. Flere steder i Frankrike fantes det tidligere helligdommer viet til Johannes Døperen og andre helgner med navnet Johannes, og feiringen er ennå en tradisjon i mange deler av Frankrike.
Sankthansfeiring
Avisa La Minerve konkluderte med at «denne festen, som har som mål å sementere det kanadiske samholdet, vil bære frukt. Den vil feires årlig som nasjonaldag og kan ikke annet enn å bringe de lykkeligste resultater»
Nasjonaldag
Fra 1978 har arbeidslovgivningen i Québec vedtatt at 24. juni skal være en offentlig fest- og fridag. Det vil si at dersom santkhansdagen faller på en søndag, vil man få fri den påfølgende mandag. Dette gjelder flere fest- og fridager i Canada. Arbeidstakere som må møte på jobb, har krav på tillegg.
Guillaume Philibert Duhesme
Liv og virke
Som kommandant i Roermond holdt han stillingen ved Herstal, en viktig innfallsport til Nederland, og brant broen over Leau etter nederlaget ved Neerwinden den 18, mars 1793. Han krysset deretter elven Schelde, og under slaget ved Villeneuve fikk han samlet det flyktende infanteri (6. juli), en bragd som han ble forfremmet til brigadegeneral for.
Han bidrog også vesentlig til seieren i slaget ved Fleurus den 26. juli 1794, beleiret Maastricht under general Jean-Baptiste Kléber, og ble forfremmet til divisjonsgeneral.
Skogender
Inndeling
Plectropterus har av noen blitt foreslått plassert i enten et tribus (Plectropterini) eller en underfamilie (Plectropterinae) for seg selv, men dette savner i øyeblikket generell aksept. Slekten ble av noen regnet til underfamilien Tadorninae, men gruppen var parafyletisk og ble fordelt til andre grupper. Tadorninae inngår nå som et tribus (Tadornini) under svaner og gjess (Anatinae), mens Plectropterus ble flyttet til skogender (Cairinini).
Siri Frost Sterri
Politisk arbeid
Frost Sterri var formann i Malvik Unge Høyre 1961–1963, formann i Volda Unge Høyre 1964–1966, viseformann i Møre og Romsdal Unge Høyre i 1965, varamedlem av Unge Høyres sentralstyre 1965–1967, formann i Møre og Romsdal Unge Høyre i 1966, viseformann i Malvik Høyrekvinner 1973–1974, formann i Malvik Høyrekvinner 1975–1977, viseformann i Malvik Høyre 1975–1977.
Musikkåret 1485
Musikkåret 1485 er en oversikt over hendelser, ny musikk, fødte og avdøde musikkpersonligheter i 1485.
Ernest Gellner
Biografi
Ernest Gellner ble født i Paris av tyskspråklige, jødiske foreldre fra Böhmen. Kort etter fødselen flyttet familien til Praha, og i 1939 til England. Han studerte filosofi, politikk og økonomi ved Balliol College, avbrutt av en krigsdeltagelse på britisk side.
Sydsiden Ålesund
Habilitet
Det har vært stilt spørsmål om habilitet rundt vedtaket, og en lovlighetsgranskning har vært forsøkt gjennomført, men denne er blitt avvist på grunn av formalfeil. En innbyggeraksjon er derimot igangsatt, og det er stor oppslutning rundt underskriftsaksjoner for å få endret vedtaket.
Alfred Graf von Schlieffen
Alfred Graf von Schlieffen (28. februar 1833–4. januar 1913) var en tysk feltmarskalk og strateg som tjente som sjef for Tysklands generalstab fra 1891 til 1905. Han er særlig kjent for å stå bak schlieffenplanen.
Blasketøyene
Blasketøyene er Irlands vestligste utpost. Noen regner dem også som Europas vestligste punkt, men minst tre andre øyer eller øygrupper ligger klart lenger vestlig; disse er (fra øst mot vest) Madeira, Island og Asorene. (Også enkelte av Kanariøyene ligger lenger vestlig, men Kanariøyene skal geografisk tilordnes Afrika).
Martin Luther (diplomat)
Jødeforfølgelsene og holocaust
Under Nürnbergprosessen lbe Ribbentrop funnet skyldig på alle fire punkter. Domstolen konkluderte med at han spilte en viktig rolle i planleggingen av angrepskrigen og at han medvirket til et forbrytersk styre i de okkuperte områdene blant annet når det gjaldt utryddelsen av jøder. Øverste tyske tjenestemann i Danmark og Vichy-Frankrike var representanter for Ribbentrops utenriksdepartement, og Nürnberg-tribunalet la derfor til grunn at Ribbentrop var ansvarlig for tysk styre i disse områdene.
Komplott mot Ribbentrop
Komplott-gruppen var kommet til at utenriksdepartementet måtte ledes av noen som ville være beredt til å forhandle om fred med den vestallierte, og tok indirekte kontakt med Vatikanet som de anså som en mulig kontaktvei. Pave Pius XII signaliserte indirekte beredskap ved å rette et åpent brev til sin statssekretær kardinal Luigi Maglione, der han oppfordret til bønner for fred, særlig fra barn.
Ishockey-VM 2015 (elitedivisjonen) – Tropper
En utvidet tropp på 28 spillere ble offentliggjort den 24. april 2015. Ut over syv NHL-spillere var også den 44 årige veteranen Martin Ručinský (OL-gull i Nagano i 1998, VM-gull 1999, 2001 og 2005) tatt ut på laget, men måtte trekke seg fra VM-troppen grunnet skade i det tsjekkiske sluttspillet. Den mest bemerkelsesverdige spilleren i troppen var superstjernen Jaromír Jágr, som til tross for at han hadde lagt opp som landslagsspiller etter bronsefinaletapet ved VM i 2014, hadde takket ja til VM-deltakelse. Flere NHL-spillere som ikke var opptatte med Stanley Cup-sluttspillet meldte avbud til VM, inkludert Aleš Hemský (Dallas Stars), Marek Židlický (Detroit Red Wings, skade), David Krejčí (Boston Bruins, skade), David Pastrňák (Boston Bruins, opptatt med AHL-sluttspill), Radim Vrbata (Vancouver Canucks), Milan Michálek (Ottawa Senators) og Zbyněk Michálek (St. Louis Blues, ville tilbringe tid med familien og manglende kontrakt).
Michiko av Japan
Keiserinne emerita
Etter keiser Akihitos abdikasjon den 30. april 2019 fikk hun tittelen jōkōgō («keiserinne emerita»).
Den gamle protestantiske gravlund i Macao
Det er ikke endelig avklart når gravlunden ble åpnet. Over porten står en inskripsjon som nevner årstallet 1814, men det henviser mer sannsynlig til da Ostindiakompaniet fikk et nytt charter. Det var sannsynligvis i 1821 at saken ble endelig regulert, etter at den skotske misjonæren og bibeloversetteren Robert Morrisons kone Mary døde det året. Da kjøpte den lokale komite for Det britiske Ostindiakompani et stykke land og avklarte dets rettsstatus med portugiserne slik at protestanter ble tillatt gravlagt der. Senere tillot Det britiske Ostindiakompani også ikke-britiske utlendingers begravelser der, og flere av de smuggravlagte utenfor bymuren ble flyttet til deres gravfelt. Dette er forklaringen på at en del av gravene bærer tidligere dødsdato enn 1821, noen helt tilbake til 1770-årene. De tidligere gravene ble flyttet fra Meesenberg Hill (oppkalt etter Ostindiakompaniets William Meesenburg, den første som ble gravlagt på den høyden).
New York Giants i NFL-sesongen 2023
Draft
Noter
Uke 16: at Philadelphia Eagles
Christmas Day games
Lutheran Churches of the Reformation
LCR står for en konservativ, gammelluthersk kristendom med sterk betoning av lokalmenighetenes selvstendighet. Man benytter utelukkende King James bibeloversettelse. I 1979 brøt en gruppe med LCR og opprettet Fellowship of Lutheran Congregation, som senere kom til å gå inn i kirkefellesskap med Concordia Lutheran Conference. Til forskjell fra dette senere samfunnet aksepterer LCR at prester har et sekulært arbeid ved siden av prestetjenesten. Våren 2006 syntes det som om det banet seg frem et skisma innen LCR. Noen menigheter har forlatt samfunnet etter en strid som blant annet har berørt spørsmål om presteembedet.
Goran Trpevski
Karriere som klubbspiller
Trpevski, som var offensiv midtbanespiller, spilte seriekamper for Malmö FF fra 1995 til 1998. I 1998 gikk Trpevski til greske Apollon Smyrnis, hvor han ble ut karrieren.
Karriere på landslaget
Trpevski står notert med én landslagskamp for Sveriges U-21-lag.
Tyngdekraft
I den generelle relativitetsteorien er det ingen forskjell mellom rene gravitasjonskrefter og fiktive krefter som skyldes akselerasjon. Her kan man bruke begrepene tyngdekraft og gravitasjonskraft om hverandre. En masse i fritt fall beveger seg langs en geodetisk kurve som om det ikke virker noen krefter på den.
Ikke-inertielt bidrag
En masse m ligger i ro på et bord inni en heis. Den er da utsatt for tyngdekraften F = mg  hvor g er tyngdeakselerasjonen på stedet. Kraften virker nedover og kan avleses på en fjærvekt. Hvis nå elevatoren beveger seg oppover med akselerasjon a, vil massen bli presset litt ekstra ned mot bordplaten. Dette tilsvarer at tyngdekraften som virker på den, er nå blitt F' = m (g + a). Økningen ma  er et ikke-inertielt bidrag som skyldes at massen befinner seg i et akselerert referansesystem og kan avleses på fjærvekten.
Månen og Newtons eple
Både eplet og Månen er i fritt fall i Jordens gravitasjonsfelt. Forskjellen er at Månen er befinner seg i en avstand fra Jordens sentrum og kan antas å gå i en sirkelbane. Mens eplet er utsatt for en lineær akselerasjon g, vil Månen derfor ha en sentripetalakselerasjon ω2r som skyldes tyngdeakselerasjonen i dens posisjon som er redusert til g/602. Da Månen i sin bane har en vinkelfrekvens ω = 2π /T med omløpstid T = 27 dager og 8 timer, blir dermed
Lecanoderus
Utseende
Nokså små (ca. 10 millimeter), avlange, svarte gullbasser. Slekten er blant de mest langstrakte medlemmene i Cremastocheilini. Pronotum er nærmest hjerteformet, bredest langs foran midten, med en stor, rund grop i midten.
Gebyr
Gebyr kan også ilegges ved parkeringsovertredelser og mindre trafikkforseelser.
Statlige gebyrer
Statlige gebyrer må ikke forveksles med særavgifter og sektoravgifter. Et gebyr er betaling for en konkret myndighetshandling, mens særavgifter og sektoravgifter ikke er motytelser for konkrete myndighetshandlinger. Gebyrer betraktes derfor ikke som skatter, i motsetning til særavgifter og sektoravgifter. Forskjellen mellom avgifter og gebyrer kan illustreres ved tinglysing av et skjøte, der staten krever inn et tinglysingsgebyr som skal dekke kostnadene med tinglysingen, og samtidig krever inn dokumentavgift som er en særavgift.
Kommunale gebyrer
Kommuneforvaltningens samlede gebyrinntekter for 2010 er anslått til om lag 44 mrd. kroner. Dette utgjør om lag 12 prosent av kommunenes samlede inntekter.
Gebyr ved finansielle tjenester
Etter finansavtaleloven er det tillatt med gebyrer på finansielle tjenester som lån, kredittkjøp mv., men det må her opplyses om dette skriftlig på forhånd.